รัฐบาลเดินหน้าโครงการประกันรายได้เกษตรกร
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่ติดตามความคืบหน้าโครงการประกันรายได้เกษตรกร และเป็นประธานในพิธีมอบเช็คชําระหนี้และมอบโฉนดที่ดินของกองทุนฟื้นฟูและพัฒนาเกษตรกรให้แก่เกษตรกรจังหวัดนครสวรรค์ ที่โรงเรียนนวมินทราชูทิศ มัชฌิม อําเภอเมือง จังหวัดนครสวรรค์นายจุรินทร์ กล่าวว่า โครงการประกันรายได้เกษตรกรถือเป็นนโยบายของรัฐบาลที่ต้องการผลักดันราคาพืชผลการเกษตรให้ดีที่สุด ที่ผ่านมาราคาพืชผลการเกษตรดี หรือตกต่ำ ขึ้นกับกลไกตลาด หรือความต้องการของตลาดโลก ทำให้เกษตรกรมีรายได้ไม่แน่นอน ซึ่งแม้ขณะนี้ราคาพืชเกษตรหลักดีขึ้นมากเกือบทุกตัว แต่บางช่วงถ้าเกิดวิกฤติราคาพืชเกษตรตกลงมายังมีนโยบายประกันรายได้เกษตรกร เพื่อเกษตรกรมีรายได้เท่ากับที่ประกันไว้ โดยตลอดกว่า 3 ปีที่ผ่านมา รัฐบาลยังเดินหน้าโครงการดังกล่าว โดยประกันรายได้เกษตรกรพืช 5 ชนิด และโครงการประกันรายได้ข้าว ได้เตรียมงบประมาณไว้ประมาณ 130,000 ล้านบาท ซึ่งที่นาที่โดนน้ำท่วมจะได้รับเงินชดเชยในส่วนน้ำท่วมของกระทรวงมหาดไทยและเงินส่วนต่างจากโครงการประกันรายได้ในที่นาที่น้ำท่วม เพราะถือว่าได้ปลูกจดแจ้งทะเบียนไว้กับ ธ.ก.ส. แล้ว มีสิทธิได้รับเงินส่วนต่าง ซึ่งเป็นข้อดีของโครงการประกันรายได้สำหรับกองทุนฟื้นฟูและพัฒนาเกษตรกร เป็นกองทุนเพื่อดูแลเกษตรอย่างครบวงจร ตั้งแต่แก้ปัญหาหนี้และฟื้นฟูชีวิตเกษตรกรที่เป็นสมาชิก กองทุนฯ วันนี้มีสมาชิก 5,600,000 คน ซึ่งเกือบ 20 ปี ได้งบมา 6,000 ล้านบาท และ 2 ปีนี้ได้มา 2,500 ล้านบาท ใช้ไปแล้ว 1,500 ล้านบาท ยังเหลืออีก 1,000 ล้านบาท ที่จะมาแก้ปัญหาให้สมาชิกต่อไป